Coordenadas: 31°46′42″N 35°14′38″L﻿ / ﻿31.77833, -35.24389
O **monte das Oliveiras** (en hebreo: *הַר הַזֵּיתִים*, *Har HaZeitim*; en árabe, جبل الزيتون, Yabal al-Zaytun) está situado no val do Kidron, ao leste de Xerusalén. Nel, segundo a Biblia, Xesús realizaba adoito as súas oracións e mesmo se atopaba alí o día que foi arrestado.

Vista aérea do Monte das Oliveiras.
O monte das Oliveiras é considerado un dos lugares máis sagrados de Terra Santa. Alí están situadas as igrexas de Xetsemaní, Pater Noster e Dominus Flevit.

O monte das Oliveiras toma o seu nome das oliveiras que poboan as súas ladeiras. Na súa aba atópanse os xardíns de Xetsemaní, onde Xesús se hospedou en Xerusalén. O monte das Oliveiras é o lugar de moitos eventos bíblicos importantes. Nos *Feitos dos Apóstolos* noméase como o lugar desde o que Xesús ascendeu ao ceo. Os soldados romanos da Décima Lexión acamparon no monte durante o sitio a Xerusalén no ano 70 a.C. que levou á destrución da cidade.

No Libro de Zacarías, o monte das Oliveiras aparece identificado como o lugar desde o que Deus comezará a redimir os mortos ao final dos tempos. Por esta razón, os xudeus sempre intentaron ser enterrados na montaña.

Cemiterio xudeu
---------------

O cemiterio xudeu.
Desde os tempos bíblicos ata hoxe o monte serviu como cemiterio para os xudeus de Xerusalén. Hai aproximadamente 150.000 tumbas no monte, incluíndo as de moitas figuras famosas como Zacarías (que profetizou alí), Yad Abxalom e moitos rabinos desde o século XV ao XX, incluíndo a Abraham Isaac Kook, o primeiro rabino xefe ashkenzani de Isarael. O primeiro ministro de Israel Menachem Begin pediu ser enterrado no Monte das Oliveiras en lugar de no Monte Herzl.

O monte sufriu graves danos cando foi ocupado por Xordania entre a guerra árabe-israelí de 1948 e 1967, cando preto de 50 000 lápidas do antigo cemiterio xudeu do Monte das Oliveiras foron removidas e utilizadas para a construción, así como tamén para levantar servizos hixiénicos, incluíndo lápidas de máis de mil anos de antigüidade. Nalgúns sectores do camposanto instaláronse aparcadoiros e estacións de servizo. Foi só a partir da reunificación da cidade, despois da Guerra dos Seis Días en 1967, cando os israelís repatriaron laboriosamente tantas lápidas como lles foi posible, garantindo a liberdade de culto e o respecto polos lugares sacros de todas as relixións.

Galería de imaxes
-----------------

* A tumba de Yad Abxalom.A tumba de Yad Abxalom.
* A Tumba de Zacarías.A Tumba de Zacarías.
* A Tumba de Benei Hezir.A Tumba de Benei Hezir.
* A Tumba de Hulda.A Tumba de Hulda.
* Tumba dos profetas Axeo, Zacarías e Malaquías.Tumba dos profetas Axeo, Zacarías e Malaquías.
* Tumba da filla do Faraón.Tumba da filla do Faraón.
* Necrópole do Val de Kidron.Necrópole do Val de Kidron.
* Basílica das Nacións.Basílica das Nacións.
* Igrexa ortodoxa rusa de Santa María Madalena.Igrexa ortodoxa rusa de Santa María Madalena.

Notas
-----

1. ↑  *Il faut sauver le mont des Oliviers*. En *The Jerusalem Post*. 25 de febreiro de 2014.
2. ↑  *Feitos 1:9-12*. En Bible Gateway.
3. ↑  *Mount of Olives Jewish Cementery Arquivado 20 de marzo de 2012 en Wayback Machine.*. En "Israel Land and Creation".
4. ↑  The good jailer[*Ligazón morta*]
5. ↑  Schvindlermann, Julián. *Jerusalén y el Islam*. En Libertad Digital.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Monte das Oliveiras Modificar a ligazón no Wikidata*** |

### Ligazóns externas

* Jerusalem Photo Archive. Mount of Olives.

|  |  |
| --- | --- |
| Control de autoridades | 
* Wd: Q205976
* WorldCat
* VIAF: 304910304
* BAV: ADV10119567
* EBID: ID
* FAST: 1715061
* GEC: 0047184
* GeoNames: 8581500
* GND: 4224109-1
* LCCN: sh85087756
* OSM: 2031059194
* Orthodox Encyclopedia: 189763

 |